insentief om te vertraag | mieliepap
ek het vandag besef dat daar insentief is vir vertraging.
Gestel jou werk is altyd betyds. Gestel jy verwyder struikblokke voor hulle opkom, jy werk jouself dood. Jy maak seker dat al die goed wat jou miskien later gaan pootjie is uitsorteer voor dit probleme raak. Wat gaan gebeur ?
Jy gaan vroeg klaar wees en niks doen nie
Jy gaan ander mense se werk moet optel en doen. Mense wat nie beplan en slim gewerk het nie. (slim?)
Die hoër vlakke van die maatskappy gaan jou nie leerken nie, wat detrementeel vir jou loopbaan gaan wees
As jy egter jou werk laat krisis proporsies aanneem en jy kry dit reg om jou suppliers te blameer gaan jy gesien word as iemand wat kan werk met moeilike supplier. Jy gaan identifiseer word om met uitdagende situasies te werk in die toekoms. Mense gaan goed sê soos: "gee daardie vir mieliepap, want hy weet hoe om met hierdie situasies te werk!"
QED, laat jou werk sloer en sien hoe jou loopbaan die hoogtes inskiet.
Ek het vandag 2 goed gedoen, 'n 4/10 uitdaging met 'n 10/10 sigbaarheid en 'n 10/10 uitdaging met 4/10 sigbaarheid. Die maklike een het oneindig baie vir my loopbaan beteken. Die moeilike een niks.
Wag tot mense skree.
~ by mieliepap on 4 July, 2007.
3 Responses to "insentief om te vertraag"
ek het verder besef dat daar nog voordele is om die kritieke produk af te lewer! Wanneer dit crunch tyd word, waneer al die ander mense se produkte klaar is en joune nog nie, dan kry jy skielik al die resource wat jy graag wil he, aangesien almal vir jou wag. Dit beteken dan ook dat jy al die slegte werk kan gee vir die ander mense. Verder kom jy dan met baie minder werk weg, want as mense desperaat is vir produkte, is hulle baie buigsaam itv kwaliteit.
mieliepap said this on	12 July, 2007 at 22:08 | Reply
as jy 'n hero wil wees moet jy bereid wees om jou eie krisisse te skep. as jy wil bekend staan as die een wat die kalf uit die put geskep het sal jy dikwels self eers die 'n vet kalf in 'n diep put moet gooi.